allianse
Store norske leksikon,Samfunn,Samfunnsfag,Statsvitenskap,Internasjonal politikk
Allianse er et forbund (særlig mellom stater, organisasjoner eller politiske partier), normalt sluttet ved formell overenskomst om felles opptreden eller gjensidig støtte.
Allianser mellom to eller flere selvstendige stater handler ofte om å bistå hverandre i tilfelle krig, enten til forsvar (defensiv allianse) eller til angrep (offensiv allianse). Overenskomsten kan også gå ut på felles formål i politikk og handelsforhold.Allianse-traktat avtales på ubestemt tid eller for et bestemt tidsrom. Alliansen opphører etter dette tidsrommet om den ikke fornyes. Traktaten inneholder gjerne nærmere avtale om betingelsene for at alliansen skal tre i kraft. Les mer i Store norske leksikon forbund (folkerett)